5. Listopad Svjetski dan učitelja

**Intervju s učiteljicom Nevenom Delaš**

1. Koliko već radite u ovoj školi?

Radim već 41, a u ovoj školi 34 godine.

2. Sviđa li Vam se vaš posao?

Sviđa mi se posao učiteljice, volim djecu i s njima se ponašam kao da su moja vlastita. Šalimo se, učimo, ali ponekad treba biti i strog. Ovaj posao je vrlo zahtjevan, ali lijep!

3. Da ga možete zamijeniti biste li ga zamijenili?

Posao učiteljice ne bih mijenjala. Ja sam drugi posao mijenjala da radim ovaj.

4. Kako ste postali učiteljica?

Učiteljica sam postala tako da sam studirala i završila razrednu nastavu na Pedagoškom fakultetu u Osijeku.

5. Jeste li prije radili kakve druge poslove?

Prije nego sam postala učiteljica radila sam kao medicinska sestra. Taj posao je lijep, ali vrlo naporan. Lijepo je kada vidite da ste nekome pomogli, ali okruženi ste ljudima koji su bolesni, ne vidite svaki dan sretna i vesela lica kao u razredu.

6. Što Vam se događalo kroz vaš posao kao učiteljica?

Bilo je puno veselih, sretnih, ali i tužnih trenutaka. Tužno je bilo kada bi nas neki učenik zbog preseljenja napustio. Ono što je meni najvažnije je da moji učenici opravdaju rezultate postignute uz moju pomoć.

7. Jeste li imali kakve radionice sa djecom?

Imala sam radionice sa učenicima o prevenciji nasilničkog ponašanja, o prijateljstvu i međusobnom uvažavanju i pomaganju. Sa roditeljima i učenicima sam imala božićne i uskršnje radionice na kojima smo izrađivali vrlo lijepe ukrase i družili se. Mame su donijele i kolače tako da je to bilo lijepo druženje za sve nas, osobito za djecu.

8. Koju generaciju najviše pamtite?

Ne mogu izdvojiti neku generaciju posebno. Sve su mi generacije drage i sve ih pamtim

 Najljepše mi je kada sretnem svoje bivše učenike koji me pozdrave i sjećaju me se, a ružno je upravo suprotno. Posebno mi je drago kada pri upisu učenika u 1.razred moji bivši učenici koji su sada odrasli ljudi-roditelji, kažu: “Učiteljice želim da učite moje dijete kao što ste i mene učili.“

9. Imate li neki događaj koji Vam uvijek izmami osmijeh na lice?

Osmijeh na lice izmami mi sjećanje na jednog dječaka koji je uvijek kada bi tražila od učenika da nešto rade pitao: “Jel' i ja učiteljice?“ Zato su ostali učenici, kada zadam zadatak, uglas govorili: “I ti Ivo!“

10. Imate li neki događaj koji pamtite,a da Vam se baš i nije svidio?

Nemam ružnih iskustava sa učenicima, nisu me često razljutili, a kada bi se to dogodilo upozorim ih i opomenem da to više ne čine jer je to za njihovo dobro. Ima puno lijepih i veselih iskustava tako da ova ružna brzo zaboravim.

**Znanje Vam nitko ne može oduzeti. To je samo vaše. Da bi se napravila zgrada, potrebni su dobri temelji, a dobre temelje za Vašu budućnost gradite u ovoj školi. Svima koji vole djecu preporučila bih da odaberu poziv učitelja jer tko jr okružen mladošću nikada u srcu ne ostari!!**

Hvala učiteljici Neveni Delaš na razgovoru i savjetima.

**NOVINARKA: Martina Petrovečki 6,a**